_:n16314f8576854f40917ee122bcef1501xb0
<http://schema.org/articleBody>
"मुंबई। अभिनेता सुशांत सिंह राजपूत की मौत के मामले में उपमुख्यमंत्री अजित पवार के बेटे पार्थ पवार ने सीबीआई जांच की मांग की है। उन्होंने सोमवार को एक पत्र प्रदेश के गृह मंत्री अनिल देशमुख को सौंपा है। अनिल देशमुख इस मामले में सीबीआई जांच नहीं करवाने की बात पहले कह चुके हैं। गृहमंत्री को सौंपे अपने पत्र में पार्थ ने लिखा है,\"अभिनेता सुशांत सिंह राजपूत की असामयिक मृत्यु से पूरे देश में शोक की लहर है। सुशांत की मौत उन भारतीय युवाओं के सपनों और आकांक्षाओं की मौत को दर्शाती है, जो इन्हें पूरा करने के लिए मुंबई आए थे। मुझे कई ई-मेल, संदेश और फोन कॉल प्राप्त हुए हैं, जिसमें बिहार, यूपी, एमपी, राजस्थान, हिमाचल प्रदेश जैसे राज्यों के युवा शामिल हैं। मैं अपने देश के युवाओं की आवाज पर आपसे इस संबंध में केंद्रीय जांच ब्यूरो (सीबीआई) को जांच सौंपने का आग्रह करता हूं।\" पत्र के आखिर में पार्थ ने यह भी कहा,\"हमें मुंबई पुलिस की निष्पक्षता पर पूरा भरोसा है, लेकिन केंद्रीय जांच ब्यूरो को जांच देकर हम इस मामले में उचित न्याय कर सकते हैं।\" इस पत्र को ट्विटर पर जारी करते हुए पार्थ पवार ने लिखा,\"सुशांत सिंह राजपूत की मौत की सही जांच होनी चाहिए, यह पूरे देश, विशेषकर युवाओं की भावना है। मैंने गृहमंत्री अनिल देशमुख से राष्ट्रीय भावना को ध्यान में रखते हुए सीबीआई जांच शुरू करने का अनुरोध किया है।\" गौरतलब है कि इससे पहले अभिनेत्री रिया चक्रवर्ती ने गृहमंत्री अमित शाह से अभिनेता सुशांत राजपूत की मौत के मामले की सीबीआई जांच का आदेश देने का अनुरोध किया था, ताकि यह पता लगाया जा सके कि किन दबावों ने सुशांत को आत्महत्या जैसा कदम उठाने पर मजबूर कर दिया।"
<https://hindi.maxmaharashtra.com/news/ajit-pawars-son-submits-letter-to-anil-deshmukh-demands-it/1107/>